2019 yil 18 avgust kuni Samarqand shahar IIBga hujjatlar tushgan, deb xabar bermoqda O‘zbekiston Respublikasi IIV Jamoatchilik va OAV bilan aloqalar boshqarmasi. Ularga ko‘ra, 2018 yil sentabr-noyabr oylarida Past Darg‘om tumanida yashovchi 33 yoshli Sh.T. Samarqand shahridagi Mirzo Ulug‘bek ko‘chasida fuqaro 35 yoshli G.S. ismli ayolni AQShga ishga yuborishini aytib, undan 35 800 AQSh dollarini olgan va shu kunga qadar bergan va’dasini bajarmay, pullarni o‘z ehtiyoji uchun ishlatib yuborgan. Holat yuzasidan jinoyat ishi qo‘zg‘atilib, Sh.T.qo‘lga olingan. Tergov harakatlari olib borilmoqda.